ANC/EFF-koalisie laat my sidder | Netwerk24
ANC/EFF-koalisie laat my sidder
Piet Theron, Stellenbosch
Terwyl ek in my gedagtes lekker nabetragting hou na afloop van 'n heerlike gholftoer op vyf van die beste bane in en om Port Alfred en Oos-Londen, bly 'n aaklige werklikheid in my kop vassteek. Wat was dit?
Dan tref die werklikheid my. Ons groep het voortdurend in die motor opgemerk hoe besoedel die meeste gebiede was, besaai met rommel wat rondgestrooi lê. Die gemors lê ooglopend lank reeds daar, veral in Oos-Londen.
Die toestande van die paaie, veral in woonbuurte, laat veel te wense oor met volop slaggate. Versoeke vir herstelwerk val op dowe ore. Die voorkoms van die gebied is in skrille kontras met die mooi skoon dorpe waaraan ons in die Wes-Kaap gewoond is.